cyanic-selkie/wikianc huggingface dataset:
Զինեդին Զիդան
Մանկություն և պատանեկություն
Զիդանի ծնողները Փարիզ են եկել Ալժիրի Կաբելիա մարզից 1953 թվականին, ալժիրյան պատերազմից առաջ։ Հետագայում նրանք տեղափոխվեցին Մարսելի հյուսիս՝ Լա Կաստելանա (Lac Castellane), որտեղ 1972 թվականի հունիսի 23-ին ծնվեց Զիդանը։ Նա դարձավ տան ամենափոքր անդամը։ Նրանից բացի ընտանիքում ևս 4 երեխա կային. քույրերը՝ Լիլան, Ջամել, եղբայրները՝ Ֆարիդն ու Նորդին։ Զիդանի եղբայրը հանրախանութում պահեստապետ էր աշխատում, հիմնականում գիշերային հերթափոխում, իսկ մայրը տնային տնտեսուհի էր։ Նրանց բնակարանն այնքան փոքր է, որ ճաշելու համար նրանք պետք է հերթականությամբ սեղան նստեին։ Հայրը մշտական աշխատանք ուներ, այդ պատճառով էլ թաղամասի չափանիշներին համեմատ նրանք վատ չէին ապրում։ Թաղամասը վատ տեսանկյունից հայտնի էր ամբողջ Մարսելով, քանի որ այստեղ մեծ էր հանցագործության և անգործության տոկոսը։ Փոքրիկ Զիդանը բացի ֆուտբոլից հետաքրքրվում էր նաև ձյուդոյով և նույնիսկ կանաչ գոտի ուներ։ Հետաքրքրվում էր նաև սքեյթբորդով և հեծանվավազքով, բայց նրա տաղանդը դրսևորվեց հենց ֆուտբոլում։ Խաղալ նա սկսեց հենց իր նման երեխաների հետ, որոնք մեծ մասամբ եկել էին Ալժիրից և Մարոկկոյից, բնակվում էին Լա Կաստելլանա թաղամասում։ Հետագայում ֆուտբոլային աստղի մայրը հիշում է. «հենց յոթամյա Զիդանը վերադառնում էր դպրոցից պայուսակը դնելուց հետո անմիջապես գնդակն էր վերցնում ու վազում բակ, եղբայրների ու մյուս երեխաների հետ ֆուտբոլ խաղալու։ Բակի վերջում մսի խանութ կար ու նա իրավունք չուներ դրանից հեռուն անցնել, որպեսզի միշտ իմ աչքի առաջ լիներ։ Մի կերպ էինք նրան տուն բերում, իսկ տանը եղած ժամանակ էլ շարունակվում էր բակի ֆուտբոլը, արդեն չէինք հիշում, թե քանի ջահ էին փոխել նրա ջարդածների փոխարեն»։
Բորդո
1992 թվականին Ռոլլան Կուրբիսը՝ «Բորդոյի» մարզիչը, ամեն ինչ արեց, որպեսզի իր թիմ բերի տաղանդավոր կիսապաշտպանին, ում մասին խոսում էր ամբողջ Ֆրանսիան։ Այդ ժամանակ թիմում խաղում էին Զիդանի ընկերները՝ Բիկսենտ Լիզարազուն և Քրիստոֆ Դյուգարին, Զիդանը հեշտ մերվեց նոր միջավայրի հետ։ 1992-93 մրցաշրջանը, Ֆրանսիայի ամենալավ ակումբներից մեկը դեբյուտանտի տեսքով էր հանդես գալիս։ Նախորդ տարի թիմը իր նախագահի մեքենայությունների պատճառով երկրորդ դիվիզիոն էր ուղարկվել և 11-րդ տուրից հետո զբաղեցնում էր ընդամենը 8-րդ հորիզոնականը։ 1992 թվականին թիմը մոտեցել էր մրցաշրջանի հաղթողի աստիճանին. պակասում էր ընդամենը 3 միավոր։ Սակայն այդ ժամանակ թիմը հանկարծակի պարտություն կրեց ՊՍԺ-ից 5։0 հաշվով։ Բայց թիմը հաղթահարեց այդ պարտության հետևանքները և 4-րդ տեղը զբաղեցնելով՝ ապահովեց իր համար հաջորդ տարվա ՈՒԵՖԱ-ի գավաթի խաղարկության ուղեգիրը։ Այդ մրցաշրջանը կարելի է հաջողված համարել, այն հաջողված էր նաև Զիդանի համար, ով մեկ անգամ չէ, որ աչքի ընկավ իր լավ հատկանիշներով՝ դառնալով Ֆրանսիայի առաջնությունում թիմի լավագույն ռմբարկու՝ 10 գոլով։ «Իմ տեղափոխվելը այդ քաղաք փոխեց ինձ։ Ինձ հաջողվեց չխափանել մեկնարկը։ Իմ առաջին մրցաշրջանը Բորդոյում լավ անցավ. ինձ հաջողվեց խփել 10 գոլ առաջնությունում։ Ես սկսեցի հասկանալ իմ պոտենցիալը և նույնիսկ լավացնել այն։ Ինձ համար այս ակումբը իդեալական տրամպլին էր բոլոր կողմերից, ինչպես տեխնիկակական, ֆիզիկական, այնպես էլ հոգեպես մեծանալու առումով»։ 1993-94 թվականների մրցաշրջանը Բորդոն սկսեց որպես ՈՒԵՖԱ-ի գավաթի խաղարկության ուղեգրի հավակնորդ թիմ։ Հենց առաջին տուրում Բորդոն հանդիպեց ապագա չեմպիոնի ՊՍԺ-ի հետ և հաղթանակ տարավ 1։0 հաշվով։ 7-րդ տուրում ժիրոնդեցիները ոչ մի կերպ չէին կարողանում կոտրել Թուլուզի պաշտպանությունը, բայց վերջապես 56-րդ րոպեին Բորդոյի խաղացողները 25 մետրից տուգանային իրացնելու հնարավորություն են ստանում, որը հաջող է իրացնում Զիդանը և խաղի արդյուքնում դուրս բերում Բորդոյին առաջին հորիզոնական։ 1993 թվականի սեպտեմբերի 18-ին Զիդանը իր ակումբի հետ տեղափոխվում է հայրենի քաղաք հերթական խաղի համար, այս անգամ Մարսելի Օլիմպիկի հետ։ Հյուրերը արդեն առաջին րոպեներին բացեցին հաշիվը, իսկ 36-րդ րոպեին Զիդանը կարմիր քարտ է ստանում և ստիպված թողնում խաղահրապարակը։ Մնալով 10 հոգով Բորդոյի ֆուտբոլիստները ամեն ինչ անում էին, բայց այնուամենայնիվ խաղի վերջում բաց թողեցին երեք գնդակ։ Զիդանի հարցը քննարկվում էր հատուկ հանձնաժողովի կողմից, արդյունքում նա երկու ամսով հեռացվեց ֆուտբոլից։ Կատարվածը Զիդանը այսպես է բացատրում։ «Ես ատում եմ անարդարությունն ու բռնությունը. խաղի ժամանակ ես շատ հարվածներ եմ ստանում, ես ընդունում եմ այդ ամենը փոխարենը ոչինչ չասելով, բայց գալիս է մի պահ, երբ ես այլևս չեմ կարողանում ինձ զսպել, ես պայթում եմ, դա ինձնից ուժեղ է։ Ես Մարսելի ոչ ամենալավ թաղամասից եմ։ Այստեղ կռիվ չեն սարքում, բայց եթե ինչ-որ մեկը ստիպում է քեզ, դու սովորաբար նրան թույլ չես տալիս պատժից խուսափել»։
Յուվենտուս
Շուտով Զիդանի վրա իր ուշադրությունը հրավիրեց ևս մեկ հայտնի ակումբ՝ իտալական Յուվենտուսը։ Եվ այսպես 1996 թվականին Զիզուն հայտնվեց Թուրինում։ Հենց այստեղ էլ սկսվեցին նրա ֆուտբոլային մեծ հաղթանակները։ Մինչ Զիդանի գալը 1996 թվականի գարնանը Յուվենտուսը հաղթել էր Եվրոպական չեմպիոնների լիգայում՝ եզրափակիչում հաղթելով Ամստերդամի Այաքսին, իսկ արդեն Զիդանի հետ թիմը տարվա վերջում հաղթեց Միջմայրցամաքային ֆուտբոլի գավաթը՝ եզրափակիչում հաղթելով արգենտինական Ռիվեր Փլեյթին։ Նույն տարում թիմը նվաճեց նաև Եվրոպական սուպերգավաթը, որտեղ Յուվենտուսը հաղթեց Պարի Սեն-Ժերմենին, ով այդ տարի հաղթել էր Գավաթների գավաթը։ Երկու անգամ՝ 1997 և 1998 թվականներին, Զիդանը Յուվենտուսի հետ միասին դարձավ Իտալիայի չեմպիոն, 1997 թվականին հաղթեց Իտալիայի սուպերգավաթը։ 1998 թվականին Զիդանը որպես Եվրոպայի լավագույն ֆուտբոլիստ ստացավ Ոսկե գնդակ մրցանակը, հեց նույն տարում համարվեց աշխարհի լավագույն ֆուտբոլիստ։ 2001 թվականին մեծ իրադարձություն տեղի ունեցավ, չնայած նրան, որ Յուվենտուսի հետ պայմանագիրը մինչև 2005 թվականն էր՝ Զիդանը տեղափոխվեց Մադրիդի Ռեալ, որը այդ ժամանակ հավաքել էր արդեն ֆուտբոլային աստղերի մի ամբողջ խումբ։
Ռեալ Մադրիդ
Զիդանը տեղափոխվեց Ռեալ 2001 թվականի ամռանը, ռեկորդային՝ 75 միլիոն եվրոյով։ Հարմարվումը նոր միջավայրին երկար տևեց Զիդանի համար, նա երկար ժամանակ իր սովորական խաղն էր փնտրում, և այդ ընթացքում նա գոլեր էր խփում։ Մի քանի տուրից հետո նա նույնիսկ լավագույն ռմբարկուների ցանկում էր, չնայած լավ խաղով ոչ նա էր փայլում այդ ժամանակ, ոչ էլ թիմը։ Գլխավոր մարզիչը՝ Վիսենտե դել Բոսկեն, ստիպված եղավ փոխել Ռեալի տակտիկական սխեման և Զիդանի համար ավելի օպտիմալ տեղ գտնել։ Փնտրտուքները հաջողությամբ պսակվեցին. 2001 թվականի նոյեմբերին, բայց ամբողջությամբ Զիդանը իրեն լավ կողմերով ցուցադրեց 2002 թվականի ձմեռվանից սկսած։ Հիշարժան էր 2002 թվականի երկու խաղ Դեպորտիվոյի և Վալենսիայի հետ։ Հենց այս մրցաշրջանում 2001-2002 Զիդանը օգնեց Ռեալին հաղթել Չեմպիոնների լիգան, Կառլոսի փոխանցումից հետո՝ ձախ ոտքով հիանալի գոլ խփելով Լեվերկուզենի Բայերի դարպասը։ 2002-2003 մրցաշրջանին Զիդանը դարձավ Իսպանիայի չեմպիոն։ Արքայական ակումբում Զիդանը առաջատար էր, վառ աստղը մեծ աստղաբույլից (Զիդան, Ֆիգու, Ռոնալդո, Կառլոս, Ռաուլ)։
Մարզչական կարիերան
2012 թվականի սեպտեմբերին նա թողեց սպորտային տնօրենի պաշտոնը և սկսեց մարզչական կարիերան մադրիդյան երիտասարդական ակադեմիայում։ Ժոզե Մոուրինյոյի հեռանալուց հետո Զիդանից նորից առաջարկություն արվեց Ռեալի մարզիչ դառնալու համար, որից նա հրաժարվեց, որպեսզի աշխատի ապագա գլխավոր մարզչի մոտ որպես օգնական։ Անչելոտտիի մարզիչ նշանակվելուց հետո Մադրիդյան ակումբը նվաճաց Չեմպիոնների լիգայի գավաթը, սակայն 1 տարի անց ձախողվելով բոլոր մրցաշարերում հեռացվեց ակումբից։ Ձախողվեց նաև Բենիտեսը և արդեն մրցաշրջանի կեսից հեռացվեց այս անգամ Զիդանը համաձայնվեց զբաղեցնել գլխավոր մարզչի պաշտոնը։ 2016 թ․ Զիդանը նավաճեց իր առաջին տիտղոսը՝ Չեմպիոնների լիգայի գավաթը։ 2016/17 մրցաշրջանում Զիդանը շեշտը դրեց եղած ֆուտբոլիստների վրա ու ոչ մի ֆուտբոլային աստղ չգնեց, ինչը հատուկ էր Արքայական ակումբին՝ ավելի մեծ ժամանակ սկսեցին ստանալ ակումբի սաները։ Զիդանը հաղթեց Լա Լիգան ու 2-րդ անգամ անընդմեջ Չեմպիոնների լիգայի գավաթը, որը ոչ ոքի չէր հաջողվել մինչ այդ, եզրափակչում հաղթելով Յուվենթուսին (4-1) ։
Ակումբային
«Բորդո» «Յուվենտուս» «Ռեալ Մադրիդ» «Ֆրանսիայի հավաքական»
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Ոսկե գնդակի մրցանակակիրներ Կատեգորիա:ՖԻՖԱ 100 Կատեգորիա:Ֆուտբոլի Եվրոպայի չեմպիոններ Կատեգորիա:Ֆուտբոլի կիսապաշտպաններ Կատեգորիա:Յուվենտուսի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ռեալ Մադրիդ ՖԱ մարզիչներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Աստերոիդների ցանկ (276401-276500)
Աստերոիդների ցանկ (276301-276400) * Աստերոիդների ցանկ * Աստերոիդների ցանկ (276501-276600)
Վրեժն իմ իրավունքն է
«Վրեժն իմ իրավունքն է» («Vengeance is Mine!»), ամերիկացի գրող Միքի Սփիլլեյնի 1950 թվականի վեպ-բեսթսելերը։ Արկածային վեպ, դետեկտիվ։
Սյուժե
Գործողությունները տեղի են ունենում քսաներորդ դարի կեսերին Ամերիկայում։ Վեպի գլխավոր հերոսը մասնավոր դետեկտիվ Մայք Համերն է, Սփիլլեյնի բազմաթիվ ստեղծագործությունների մշտական կերպարը։
Դեպքը այնքան տարօրինակ է, որ գրեթե ոչնչից հնարավոր չէ կառչել։ Բայց չէ՞ որ ինչ-որ բան դարձել է սպանության պատճառ։ Վրե՞ժ, թե՞ գումար։ Իսկ գուցե խա՞նդը։ Միևնույն ժամանակ խորհրդավոր սպանությունների թիվն աճում է։ Նրանց հետաքննության մեջ Մայք Համերին այս կամ այն պատճառով խանգարում են բարձրաստիճան անձինք, այդ թվում՝ քաղաքի դատախազը։ Չնայած դրան՝ Համերին, որին օգնում է Նյու Յորքի ոստիկանության սպանությունների հետաքննության բաժնի կապիտան Պետրիկ Չամբերսը, հաջողվում է բացահայտել հանցագործներին։ Բոլոր թելերը տանում են դեպի « Անտոն Լիպսեկի ֆոտոմոդելների գործակալություն»։
Նյու Յորքում այդ օրը ձյուն է տեղացել։ «Շուրջը սպիտակ-սպիտակ էր։ Ձյունը թաքցրել է ամբողջ կեղտը և պղծությունը։ Ինքը բնությունն է ուղղել սեփական մեղքերը»,— իր վեպում ամփոփել է Միքի Սփիլլեյնը։
Գրական առանձնահատկություններ
Ամերիկյան գրական քննադատները նշել են, որ վեպում չափից ավելի են բռնության, սեքսի և ալկոհոլի անսահման գետերի տեսարանները։ Ինքը՝ Սփիլլեյնն ասել է. «Սեքսն ու բռնությունը հանդիպում են միայն այնտեղ, որտեղ և երբ դա լիովին անհրաժեշտ է» ։
Տարեգրություն
Տարեգրություն, պատմական անցքերի հաջորդական գրառումն ըստ տարիների, պատմագրության ձև։ Ծագել է հնագույն ժամանակներում, երբ հեթանոսական տաճարներում սկսել են գրի առնել հիշարժան իրադարձությունները (Հին Հռոմում հայտնի է մ. թ․ ա․ V դարից, աննաչներ անունով)։ Քրիստոնեության ընդունումից հետո տարեգրությունների կազմման գործն իրենց ձեռքն են վերցրել վանքերն ու եկեղեցիները։ Միջնադարում տարեգրություններն առավելապես հայտնի էին <ժամանակագրություն> անվանաձևով և նախորդների համեմատ բովանդակում էին իրադարձությունների առավել մանրամասն ու կապակցված շարադրանք։ Տարեգրությունները սովորաբար սկսվում են աստվածաշնչյան դեպքերի (աշխարհի արարման, Ադամի ծննդյան, ջրհեղեղին) և համաշխարհային կարևոր իրադարձությունների հիշատակմամբ, ավարտվում տվյալ հեղինակի երկրի ու ժամանակի եղելությունների նկարագրությամբ։
Կատեգորիա:Պատմություն
Հովհան Վիլհելմ
Հովհան Վիլհելմ (Johann Wilhelm von der Pfalz, ), Պֆալցի պֆալցկոմս-կուրֆյուրստ, 1960 թվականից հետո Պֆալց-Նեյբուրգի պֆալցկոմս-դուքս, 1679 թվականից Յուլիխի և Բերգի դուքսը Հովհան Վիլհելմ II անվամբ։ Սրբազան Հռոմեական կայսրության գանձապահը։
Կենսագրություն
1690 թվականի սեպտեմբերի 2-ին Հովհան Վիլհելմը հորից ժառանգել է կուրֆյուրստի պաշտոնը։ Յուլիխի և Բերգի կառավարումը հայրը նրան փոխանցել էր մեկ տասնամյակ ավելի վաղ։ Քանի որ Պֆալցի ժառանգության համար պատերազմի հետևանքով մայրաքաղաք Հայդելբերգը ավերվել էր, Հովհան Վիլհելմը նստավայր է դարձնում Դյուսելդորֆի դղյակը (Դյուսելդորֆը Բերգ դքսության կենտրոնն էր)։ Երիտասարդ կուրֆյուրստը ապրելով շռայլ կյանքով՝ 300 000 գուլդեն նվիրաբերել է իրեն պատկանող գերմանական Վյուրցբուրգ քաղաքին։ 1697 թվականին Պֆալցի ժառանգության համար պատերազմի ավարտից հետո Հովհան Վիլհելմը ապահովել է ֆրանսիական զորքերի կողմից օկուպացված Պֆալցի տարածքների վերադարձը։
1698 թվականին Իսրայել Օրին Հովհան Վիլհելմին հորդորել է նվաճել Հայաստանը և Օսմանյան կայսրության թիկունքում ստեղծել անկախ Հայաստան ու Վրաստան։ Հովհան Վիլհելմն Իսրայել Օրու միջոցով թղթեր է հղել Քարթլիի թագավոր Գեորգի XII-ին, հայ մելիքներին, Ամենայն հայոց և Աղվանից կաթողիկոսներին՝ մանրամասն տեղեկություններ խնդրելով Հայաստանի ու հարակից երկրների տնտեսական, քաղաքական ու ռազմական կացության մասին։
Իսպանիայի ժառանգության համար պատերազմի ժամանակ նա նույնպես կարողացել է վերականգնել Կուրպֆալցի տարածքը՝ Վերին Պֆալցը և Կամ կոմսությունը։
Եռանդուն Հովհան Վիլհելմը այդքան էլ հայտնի չէր Պֆալցում, որտեղ ապրում էին շատ բողոքականներ և նախընտրում էին ժամանակ անցկացնել Յուլիխում և Բերգում։ Այստեղ նա կառուցում է Բենսբերգի և Շվետզինգենի հոյակապ պալատները, ինչպես նաև նախաձեռնում է Դյուսելդորֆի նստավայրի վերակառուցումը։ Հովհան Վիլհելմը խրախուսել է արվեստը, նա Դյուսելդորֆի պատկերասրահի հիմնադիրն է, որի համար նա ձեռք է բերել Պիտեր Պաուլ Ռուբենսի կտավները։ Թաղվել է Դյուսելդորֆի Սուրբ Անդրեյ եկեղեցում։ Նրա մահից հետո կուրֆյուրստ է նշանակվել նրա կրտսեր եղբայրը՝ Կարլ Ֆիլիպը ։
Ընտանիք
Կուրֆյուրստ Հովհան Վիլհելմը առաջին անգամ ամուսնացել է (1678 թվականի հոկտեմբերի 25-ին) Ֆերդինանդ III կայսրի դուստր՝ Մարիա Աննա Յոզեֆի հետ։ Այս ամուսնությունից նրանք ունեցել են երկու որդի, ովքեր ծնվելու ժամանակ մահացել են ։ Նրա երկրորդ կինը եղել է Տոսկանայի դուքս Կոզիմո III Մեդիչի դուքս Աննա Մարիա Լուիզայի հետ։ Այս ամուսնությունից նա երեխաներ չի ունեցել։
Հիշատակ
1914 թվականին Քյոլնում կառուցվել է Հովհան Վիլհելմին նվիրված հուշարձան, որի հեղինակը Էդուարդ Շմիցն է ։
(1531) Հարտմուտ
(1531) Հարտմուտ (Hartmut), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 17-ին Ալֆրեդ Բորմանի կողմից Հայդելբերգում ։
Միջին հեռավորությունը Արեգակից կազմում է 2,627265 ա. մ., առավելագույնը մոտենում է 2,2269 ա. մ. հեռավորության վրա և հեռանում 3,0276 ա. մ. ։ Արեգակի շուրջ մեկ ամբողջական պտույտ է կատարում 1555,44 երկրային օրվա ընթացքում, իր ուղեծրով շարժվելով միջինում 0,231445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,4° անկյուն։
Արտաքին հղումներ
Կատեգորիա:1938 թվականին հայտնաբերված աստղագիտական մարմիններ Կատեգորիա:Ալֆրեդ Բորմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեսովշչինա (գյուղ, Ժիտոմիրի շրջան)
Լեսովշչինա (Лісівщина), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Լեսովշչինա գյուղում բնակվում էր 40 մարդ։ Բնակավայրը զբաղեցնում է 4 կմ² տարածք։ Բնակչության խտությունը կազմում էր 10 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի գյուղեր
Կանակաևո
Կանակաևո (Канакаево, Канакай), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Սոկոլ Չիկալեշի
Սոկոլ Ցիկալեշի (ալբ․՝ Sokol Cikalleshi, ), ալբանացի ֆուտբոլիստ, հարձակվող։ Հանդես է գալիս թուրքական «Իստանբուլ Բաշակշեհիր»-ի և Ալբանիայի ազգային հավաքականի կազմում։
Ակումբային կարիերա
Սոկոլ Ցիկալեշին իր կարիերան սկսել է 14 տարեկան հասակաում՝ «Բեսա» ֆուտբոլային ակումբի ակադեմիայում։ Ալբանիյաի սուպերլիգայում իր դեբյուտը նա նշել է 2008 թվականի մայիսի 17-ին՝ «Տետու»- դեմ խաղում ։ Հաջորդ մրցաշրջանում նա դարձել է թիմի հիմնական կազմի խաղոցող։ Ալբանիյաի սուպերլիգայում իր առաջին գոլը նա խփել է 2009 թվականի օգոստոսի 29-ին՝ «Շկիբունայի» դեմ խաղում» ։ 2009/10 մրցաշրջանում ալբանական թիմի կազմում դարձել է Ալբանիայի փոխգավաթակիր։
2013 թվականին ֆուտբոլիստը պայմանագիր է կնքել ալբանական «Կուկեսի» հետ։ Իսկ ահա մեկ տարի անց նա պայմանագիր է կնքել խորվաթական «Սպլիտ»- հետ։
2015 թվականի հունիսի 6-ին Սոկոլ Ցիկալեշին տեղափոխվել է Թուրքիայի Սուպերլիգան ներկայացնող «Իստանբուլ Բաշակշեհիր .»։ Թիմի հետ կնքել է 4-ամյա պայմանագիր, իսկ թիմը նրա համար վճարել է 1․8 միլիոն եվրո։
Միջազգային կարիերա
Սոկոլ Ցիկալեշին հանդես է եկել Ալբանիայի մանկապատանեկան և երիտասարդական թիմերում։ Ալբանիայի ազգային հավաքականում իր դեբյուտը նա նշել է 2010 թվականի փետրվարի 17-ին՝ Կոսովոյի ազգային հավաքականի դեմ խաղում։ Հավաքականի կազմում իր առաջին գոլը Սոկոլը խփել է 2015 թվականի նոյեմբերի 16-ին՝ Վրաստանի հավաքականի դեմ խաղում։
Արտաքին հղումներ
Կատեգորիա:1990 ծնունդներ Կատեգորիա:Հուլիսի 27 ծնունդներ Կատեգորիա:Ալբանիայի հավաքականի ֆուտբոլիստներ Կատեգորիա:Ալբանացի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ
Սաբինա Դերֆլինգեր
Սաբինա Դերֆլինգեր (Sabine Derflinger, ), ավստրիացի ռեժիսոր, սցենարիստ և պրոդյուսեր, Եվրոպական կինոակադեմիայի անդամ ։
Կենսագրություն
Սաբինա Դերֆլինգերը ծնվել է 1963 թվականին Ավստրիայի Վելս քաղաքում։
1991 թվականին սկսել է սովորել Վիեննայի կինոակադեմիայում (մասնագիտությունը՝ գրականություն և դրամատուրգիա) այն բանից հետո, երբ մի քանի տարի աշխատել է որպես ռեժիսոր և պրոդյուսեր կինոյի բնագավառում։ 1996 թվականին հաջողությամբ ավարտել է ուսումը «Filmerzählungen zwischen Epik & Dramatik» դիպլոմային աշխատանքով։
Սաբինա Դերֆլինգերը ճանաչման է արժանացել խաղարկային և վավերագրական ֆիլմերում իր կատարած բազմաթիվ դերերի շնորհիվ, նրա աշխատանքներից շատերն արժանացել են մրցանակների։ Նա դարձել է առաջին կինը, որ դարձել է «Tatort» քրեական հեռուստասերիալի ռեժիսորն ավստրիական ORF ալիքում։ Հետագայում նա մասնակցել է նույն ալիքի այլ սերիալների ստեղծմանը։ Ուշադրության է արժանացել իր հեռուստատեսային բեմադրությունների շնորհիվ։
2010 թվականին Սաբինա Դերֆլինգերը հիմնադրել է սեփական պրոդյուսերական ընկերությունը՝ Derflinger Film և թողարկել մի շարք ֆիլմեր։ 2013 թվականին որպես պրոդյուսերի օգնական մասնակցել է բրազիլական Globo հեռուստաընկերության աշխատանքներին, որը Վիեննայում նկարահանել է իր Em Família հեռուստասերիալի մի քանի էպիզոդներ։
Արտաքին հղումներ
Կատեգորիա:Ավստրիացի ռեժիսորներ Կատեգորիա:Ավստրիացի սցենարիստներ Կատեգորիա:Ավստրիացի պրոդյուսերներ Կատեգորիա:Ավստրիացի կինոռեժիսորներ
Բաբիլի
Բաբիլի (ბაბილი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 760 մետր բարձրության վրա։ Շրջկենտրոն Լենտեխիից հեռու է 3 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 151 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լենտեխի շրջան
Արևածագ (գյուղ)
Արևածագ, գյուղ Հայաստանի Հանրապետության Լոռու մարզի Ալավերդի համայնքում ։
Կլիմա
Կլիման բարեխառն նախալեռնային է, մեղմ ձմեռներով։ Ցայտուն կերպով արտահայտված են տարվա բոլոր 4 եղանակները։ Ձյան շերտի բարձրությունը կարող է հասնել 50-60 սմ-ի։ Ամառները տաք են, համեմատաբար խոնավ։ Տարածքին բնորոշ են նաև գարնանային և աշնանային ցրտահարությունները։ Գարնանային հետադարձ ցրտահարություններ կարող են տեղի ունենալ մինչև մայիսի վերջերը, նույնիսկ հունիսի սկզբները։ Աշնանային հետադարձ ցրտերը կարող են տեղի ունենալ սեպտեմբերի վերջերին։ Տարեկան թափվում են 600-700 մմ մթնոլորտային տեղումներ։ Ագրոկլիմայական տեսակետից ընկած է մասնակի ոռոգման գոտում։
Պատմություն
Նախկինում ունեցել է Ղաչաղան, Ուզուն լարա օյուն, Ներքին Ուզունլար, Նոր Ուզունլար անվանումները։ 1978 թվականի հունվարի 25-ին Ղաչաղանից վերանվանվել է Արևածագի։ 1923 թվականին ստեղծվել է առաջին գյուղական խորհուրդը (սովետը)։ Գյուղխորհրդի նախագահի պաշտոնը 1996 թվականից փոխարինվեց գյուղապետի պաշտոնով։ Գյուղապետեր են աշխատել՝
2017 թվականին կառավարության որոշմամբ Արևածագը 7 այլ գյուղերի հետ ներառվել է Օձուն համայնքի կազմի մեջ։
Հայրենական մեծ պատերազմ
1941-1945 թթ. Հայրենական մեծ պատերազմին Ղաչաղան գյուղից մասնակցել են 189 մարտիկներ, նրանցից 97 հոգի վերադարձել են հայրենի գյուղ, իսկ 93-ը՝ զոհվել։ Պատերազմից վերադարձած մարտիկներից սպայական կոչումներ են ունեցել չորսը։ 1949 թ. հունիսին Հայրենական մեծ պատերազմի մի քանի մասնակիցներ, որոնք գերի էին ընկել գերմանացիներին, Խորհրդային կառավարության հրամանով ձերբակալվեցին և աքսորվեցին (թվով 6, 1-ը՝ ամբողջ ընտանիքով)։ Ստալինի մահից հետո բոլոր բռնադատվածները արդարացվեցին և վերադարձան իրենց հայրենի օջախները։
Բնակչության կազմը
Ըստ ՀՀ 2011 թ. մարդահամարի արդյունքների` Արևածագի մշտական բնակչությունը կազմել է 821, առկա բնակչությունը` 755 մարդ, բնակչության փոփոխությունը ժամանակի ընթացքում` ստորև.
Գյուղի բնակչությունը միատարր է, բոլորը հայ են։ Ներկայիս բնակիչների նախնիները եկել են Ղարաբաղից՝ Վարանդայի մելիքությունից, Շուշիի մոտերքից, ինչպես նաև Վանից և Շամշադինից։ Հետագայում գյուղում բնակություն են հաստատել նաև Նոյեմբերյանի և Ստեփանավանի տարածաշրջանից տեղափոխված մի քանի ընտանիքներ։
1914-1922 թթ. բնակչության թվաքանակի նվազման հիմնական պատճառն Առաջին համաշխարհային պատերազմն է եղել, ինչպես նաև 1919 թ. բռնկված խոլերայի համաճարակը, որի հետևանքով ավելի քան 40 հոգի մահացել են։
Տնտեսություն
Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 365 հա։ Պետական հողերը գլխավորապես օգտագործվում են որպես արոտավայրեր, վարելահողեր՝ կազմելով համապատասխանաբար 303 և 57 հեկտար։ Գյուղի մասնագիտացման ուղղությունը երկրագործությունն է։ Զբաղվում են դաշտավարությամբ, պտղաբուծությամբ (տանձ, խնձոր, կեռաս), գյուղում մշակվող հիմնական մշակաբույսերն են համարվում կարտոֆիլն ու աշնանացան ցորենը, իսկ վերջին տարիներին անասնագլխաքանակի ավելացմանը զուգընթաց ավելացել են նաև կերային կուլտուրաների ցանքատարածությունները՝ վարսակ, եգիպտացորն, առվույտ։ Զբաղվում են նաև խոշոր եղջերավոր անասնաբուծությամբ, մեղվաբուծությամբ։
Օգտակար հանածոներ
Գյուղի տարածքում առկա է մեծ քանակությամբ բազալտի և ֆելզիտի պաշարներ։ Վարդագույն ֆելզիտի հանքավայրը ունի արդյունաբերական նշանակություն։ Օգտագործվում է հիմնականում շենքեր և տներ կառուցելու համար, աչքի է ընկնում իր բազմերանգությամբ։ Այս քարատեսակից են կառուցված Օձունի եկեղեցին, ՀՀ կառավարության շենքը, Վանաձորի կենտրոնական հրապարակի մի քանի շենքեր, հյուրանոցներ և բազմաթիվ այլ շինություններ։ Ըստ որոշ տվյալների այս քարից շենքեր կան կառուցված նաև Փարիզում։
Տրանսպորտ և կապ
Գյուղն ավտոճանապարհներով կապված է հանրապետության մայրաքաղաքի, մարզկենտրոն Վանաձորի և շրջկենտրոն Ալավերդի քաղաքների հետ։ Ճանապարհներն բարեկարգ են։ Գյուղն ապահովված է նաև ավտոմատ հեռախոսակապով, բնակարանների մեծ մասը գազաֆիկացված են։ Կենտրոնական փողոցների մեծ մասն ունի գիշերային լուսավորություն։
Պատմամշակութային կառույցներ
Գյուղի արևմտյան կողմում՝ Ձորագետի ձախ ափին՝ բարձր լեռան վրա պահպանվում են հին քարաշեն աշտարակի հիմքերը, որն ունեցել է պաշտպանական ամրոցի նշանակություն։ Աշտարակը պատկանում էր Աղջկա ու տղու (Քիր ու աղբոր) ամրոցին, որն ըստ ավանդության ուներ ստորգետնյա գաղտնուղի` տանող դեպի Ձորագետի մյուս ափ։ Խորհրդային տարիներին իշխանությունների կողմից քանդվել է` ամրոցի քարերով ներկայիս Արևածագ գյուղի միջնակարգ դպրոցը կառուցելու համար։ Այժմ ավերակ է, պահպանվում են միայն հիմքերը։ Բացի այդ գյուղի տարածքում հնագիտական պեղումներով հայտնաբերվել և ուսումնասիրվել է դամբարանադաշտ, որի հնությունները բնորոշ են մ.թ.ա. 11-10-րդ և 8-6-րդ դարերում։ Ժամանակին գյուղն ունեցել է փոքրիկ քարաշեն եկեղեցի ։
Արևածագի միջնակարգ դպրոց
Լոռվա մարզի Արևածագի (Ղաչաղան) միջնակարգ դպրոցը հիմնադրվել է 1923 թվականին։ Սկզբնական շրջանում ունեցել է երկու դասասենյակ։ Մինչև 1930 թվականը կոչվել է «տարրական», 1930-1937 թվականներին՝ «կոլերիտ» դպրոց։ 1938 թվականից դպրոցը դարձել է միջնակարգ, այնուհետև ութամյա։ 1967-1968 թվականներին կրկին միջնակարգ է դարձել և մինչև օրս էլ միջնակարգ է։
Դպրոցի առաջին ուսուցիչներ են եղել Գևորգ Օհանյանը և Սուրեն Տիտանյանը։ 1965 թվականից սկսել է նոր շենք կառուցել։ 1968 թվականին ունեցել է 350 աշակերտ, իսկ ամենաշատ աշակերտներն ունեցել է 1972-1973 ուսումնական տարում։ Դպրոցն ավարտած 200-ից ավելի շրջանավարտներ ստացել են բարձրագույն կրթություն, նրանցից շատերը ճանաչված են Հայաստանում, դարձել են լավագույն մասնագետներ և մեր երկրի հիմքն ամրացնող մարդիկ։ Դպրոց ներկայումս հաճախում է մոտ 160 աշակերտ, դասավանդում են 24 ուսուցիչ։
Արտաքին հղումներ
Կատեգորիա:Լոռու մարզի գյուղեր
Լի Փիլ Մո
Լի Փիլ Մո, հարավկորեացի դերասան ։ Խաղացել է հարավկորեական «Ով ես դու․ Դպրոց 2015» դորամայում (հեռուստասերիալ)։
Արտաքին հղումներ
Կատեգորիա:Հարավկորեացի դերասաններ Կատեգորիա:Հարավկորեացի կինոդերասաններ Կատեգորիա:Հարավկորեացի հեռուստատեսային դերասաններ
Տոլվե
Տոլվե (Tolve), կոմունա Իտալիայում, Բազիլիկատա մարզում՝ Պոտենցա գավառում ։
Բնակչությունը կազմում է 3617 մարդ, բնակչության խտությունը կազմում է 28 մարդ/կմ²։ Զբաղեցնում է 127 կմ² տարածք։ Փոստային ինդեքսն է՝ 85017։ Հեռախոսային կոդը՝ 0971։
Իգնաց Գոլցիեր
Կենսագրություն
Գիտնականը ծնվել է հունգարական Սեկեսֆեհերվար քաղաքում՝ հրեական ընտանիքում, նա կրթություն է ստացել Բուդապեշտի, Բեռլինի, Լայպցիգի և Լեյդենի համալսարաններում՝ Հունգարիայի մշակույթի նախարար Յոզեֆ Էյոտվոշի աջակցությամբ։ 1872 թվականին դարձել է Բուդապեշտի մասնավոր դոկտոր։ Հաջորդ տարի, Հունգարիայի կառավարության հովանու ներքո, նա մեկ տարով մեկնում է ճանապարհորդության Սիրիա, Պաղեստին և Եգիպտոս, որտեղ օգտվում է հնարավորությունից՝ ներկա գտնվելու մահմեդական շեյխերի դասախոսություններին Կահիրեի ալ-Ազհարի մզկիթում։
Տոլվե
Ծանոթագրություններ
Կատեգորիա:Իտալիայի բնակավայրեր
Իգնաց Գոլցիեր
Կենսագրություն
Գոլցիերը պահում էր իր մտորումների, ճանապարհորդությունների և ամենօրյա հուշերի գրառումները, օրագրի ձևով։ Այս գրառումները հետագայում հրատարակվել են որպես ժողովածուի գերմաներեն Tagebuch վերնագրով։ Գոլցիերի հրատարակված ժողովածուից հետևյալ մեջբերումը պատկերացում է տալիս Իսլամի հանդեպ նրա զգացմունքների մասին։
Սանդեր Գիլմանը, մեկնաբանելով այս հատվածը, գրում է, որ «իր հայտնաբերած Իսլամը դառնում է հուդայականության նոր ոգու մոդելը տասնիններորդ դարի վերջում»։ Կահիրեում Գոլցիերը նույնիսկ աղոթում է որպես մուսուլման. «Հազարավոր բարեպաշտների մեջ ես ճակատս սեղմեցի մզկիթի հատակին:Կյանքումս երբեք ես ավելի հավատարիմ, ավելի իսկապես հավատարիմ չեմ եղել, քան այդ վեհ ուրբաթ օրը» :
Չնայած Իսլամի հանդեպ ունեցած իր սիրուն, Գոլցիերը ողջ կյանքում մնաց հավատացյալ հրեա։ Մոզաիկական հավատքի հետ ունեցած իր այս կապը անսովոր էր 19-րդ դարի վերջին Եվրոպայում ակադեմիական կարիերա վարող մարդու համար։ Այս փաստը հիմնաքարային է նրա գործունեությունը հասկանալու համար։ Նա տեսավ Իսլամը մեկի աչքերով, ով հրաժարվում էր ձուլվել ժամանակակից եվրոպական մշակույթին։ Փաստացի, չնայած Իսլամի հանդեպ իր սիրուն, եվրոպական քրիստոնեությանը նա չնչին հետաքրքրությամբ, եթե ոչ լիովին արհամարանքով էր նայում։ Քրիստոնեություն ընդունելով նա հեշտությամբ համալսարանում նշանակվելու էր որպես լրիվ պրոֆեսոր, բայց նա հրաժարվեց։
Գոլցիերը մահացել է Բուդապեշտում։
Կարիերա
1890 թվականին հրատարակել է Իսլամագիտությունը որտեղ նա ցույց է տվել, թե ինչպես է Հադիսը արտացոլում Մուհամմեդի մահից երկու դար անց տեղի ունեցած իրավական և վարդապետական հակասությունները, այլ ոչ թե անձամբ Մուհամմեդի խոսքերը։ Նա խորապես հավատում էր այն տեսակետին, որ իսլամական իրավունքն իր ծագել է հռոմեական իրավունքից, սակայն Պատրիսիա Քրոնեն պնդում է, որ գիտնականի փաստարկներն այս հարցում «զարմանալիորեն թույլ են» ։
Վերաբերմունքը Սիոնիզմին
Գոլցիերը սիոնիզմը դիտում էր որպես էթնո-ազգայնական տրամադրության ալիք և հստակորեն առանձնացնում էր այն, որպես գաղափարախոսություն զատ հուդայականության կրոնից, նա պնդում էր, որ սիոնիզմը կապ չունի որևէ մեկի հրեա լինելու կամ չլինելու հետ, նշելով."«Հրեականությունը կրոնական տերմին է և ոչ էթնիկական։ Ինչ վերաբերում է իմ ազգությանը, ես մերձդանուբցի եմ, իսկ կրոնով` հրեա։ Երբ Երուսաղեմից Հունգարիա էի մեկնում, զգացողություն ունեի, թե տուն եմ վերադառնում»։"
Աշխատություններ
Նրա բոլոր ստեղծագործությունների որոնելի շտեմարանը որոշ լեզուներով հասանելի է ամբողջ ծավալով. Մատենագիտական բազա
Իսլամական ավանդույթները
Ըստ Մուհամմեդ Սալեմ Ալ-Շեհրի, Գոլցիերն ու Ջոզեֆ Շախտը (1902-1969), ով ընդլայնվել է Գոլցիերի աշխատանքի հիմման վրա, հեղինակել են իսլամագիտության կամ արևելագիտության երկու ազդեցիկ և հիմնադիր աշխատությունները (Գոլցիերն այս դեպքում Իսլամագիտությունը) ։ Լինելով 19-րդ դարի վերջին և 20-րդ դարի սկզբի գիտնական, Գոլցիերը բացեց հադիսների իսկության քննադատական ուսումնասիրությունը և եզրակացրեց, որ «Մարգարեի ավանդույթների մեծ մասը ոչ այն ժամանակի նյութեր են, որին վերագրվում է նրանց պատկանելիությունը, այլ ստեղծվել են Իսլամի առաջին դարերի ընթացքում», այսինքն՝ կեղծ են։ Սա ներառում էր հադիսներ, որոնք «ընդունվել էին նույնիսկ ամենասուր քննադատական մուսուլմանական ժողովածուներում», ինչը նշանակում էր, որ գիտնականի պնդմանբ «դրանց աջակցող մանրակրկիտ թվարկված իսնադները միանգամայն հորինված էին» ( Ռ. Սթիվեն Համֆրիս )։ Փոխարենը, Գոլցիերն իր «Իսլամագիտություն» գրքում պնդում էր, որ հադիսները [իսլամական] կրոնի և հասարակության մեջ ձևավորվող «բանավեճերի և փաստարկների արդյունք էին, որոնք դեռևս մարգարեի ժամանակաշրջանից էին կազմվում» և «մի կամ մյուս կողմին աջակցություն ցուցաբերելու» միջոց էին- «... մարգարեի անունից» (Գ.Ռ. Հոութինգի խոսքերով)։
Գոլցիերի աշխատությունները վերջին ժամանակներում նոր նշանակություն են ձեռք բերել՝ շնորհիվ Էդվարդ Սաիդի քննադատական հարձակումների իր «Օրիենտալիզմ» գրքում։  Ինքը՝ Սաիդը, իր աշխատանքի թերությունը համարում է Գոլցիերի նման գիտնականներին բավարար ուշադրություն չդարձնելու համար։ Նա նշում էր, որ գերմանացի հինգ խոշոր արևելագետներից չորսը, չնայած իրենց խորը գիտունությանը, թշնամաբար էին տրամադրված իսլամի նկատմամբ։ Գոլցիերի աշխատանքը բացառություն էր, քանի որ նա գնահատում էր «Իսլամի հանդուրժողականությունը այլ կրոնների նկատմամբ», թեև Սաիդի այս կարծիքին խաթարում էր Մուհամեդի մտածողության մեջ մարդակերպության հանդեպ Գոլցիերի հակակրանքով՝ այն, ինչ Սաիդն անվանում է «իսլամի չափազանց արտաքին աստվածաբանություն և իրավագիտություն»։ Իր բազմաթիվ գրքերում և հոդվածներում իսլամագետը փորձում էր գտնել իսլամական վարդապետությունների և ծեսերի ծագումը այլ մշակույթների պրակտիկաներում։ Դրանով, ըստ Սաիդի, նա պնդում էր, որ Իսլամը շարունակաբար զարգացել է որպես գաղափարներ ներմուծող և արտահանող քաղաքակրթություն։
Արտաքին հղումներ
Կատեգորիա:Բրիտանական ակադեմիայի թղթակից-անդամներ Կատեգորիա:Հրեա գիտնականներ Կատեգորիա:1921 մահեր Կատեգորիա:1850 ծնունդներ Կատեգորիա:Վիքիպեդիայի հոդվածներ 1911 թվականի Բրիտանիկա հանրագիտարանից Կատեգորիա:Իսլամագիտություն Կատեգորիա:Հունգարացի արևելագետներ Կատեգորիա:Հունգարիայի գիտությունների ակադեմիայի անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Բավարիայի գիտությունների ակադեմիայի անդամներ Կատեգորիա:Ռուսաստանի գիտությունների ակադեմիայի անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Հունգարացի լեզվաբաններ Կատեգորիա:Հունգարացի գիտնականներ
Թաշթալի
Թաշթալի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ավետարան (4845)
Ավետարան (4845), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4845 թվի տակ։ Ձեռագիրը գրվել է 1571 թվականին Հերապետ վարդապետ գրիչի կողմից։ Ծաղկողները եղել են Սարգիս Խիզանցին, Վարդան Բաղիշեցին և Մարտիրոս սարկավագը։ Ստացողը եղել է մահտեսի Մարտիրոս աբեղան։ Գրված է թղթի վրա, որը ունի 30x21 չափս։ Ձեռագիրը կազմված է 251 թերթից։ Գրված է երկսյուն, բոլորգրով։ Ունի տերունական 18, ավետարանիչ 4, խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրովով։ Կազմը` կաշեպատ ստվարաթուղթ դրոշմազարդ, աստառը՝ շերտազարդ կտավ։ Հիշատակարաններ գրչի՝ 48բ, 133ա, 212ա, ծաղկողի՝ 2ա, 7բ, 8բ, 88ա, ստացողի՝ 135ա, հետագայի՝ 1ա, 12ա, 87ա (17-րդ դար), 11բ (1746թվական) ։
Մժեժ Ա Գնունի
Մժեժ Գնունի, հայ նախարար Սասանյան Պարսկաստանում, Հայոց մարզպան (517-548), Գնունիների նախարարական տոհմից ։
Կենսագրություն
Սկզբում իշխել է Սասունում։ 6-րդ դարի սկզբին, երբ հոները ասպատակեցին Մարզպանական Հայաստանը, Մժեժ Գնունին միավորեց հայկական որոշ իշխանների զորուժը և ջախջախեց հոներին։ Այս հաղթանակի համար պարսից արքան նրան նշանակեց Հայոց մարզպան։ Մժեժ Գնունու օրոք Հայաստանում տիրել է խաղաղություն։
Ծանոթագրություններ
Կատեգորիա:Գնունիներ Կատեգորիա:Հայոց մարզպաններ Կատեգորիա:Հայ նախարարներ
Պետրովկա (գյուղ, Մաշևկայի շրջան)
Պետրովկա (Петрівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Պետրովկա գյուղում բնակվում էր 124 մարդ։ Բնակավայրը զբաղեցնում է 13,5 կմ² տարածք։ Բնակչության խտությունը կազմում էր 9190 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Մաշևկայի շրջանի բնակավայրեր Կատեգորիա:Ուկրաինայի գյուղեր
Ռուուսա
Ռուուսա (Ruusa), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 229 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Ռեպինա շրջանի բնակավայրեր Կատեգորիա:Էստոնիայի գյուղեր
(9394) Մանոսքու
(9394) Մանոսքու (Manosque), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 10-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,718307 ա. մ., առավելագույնը մոտենում է 2,5722 ա. մ. հեռավորության վրա և հեռանում 2,8645 ա. մ. ։ Արեգակի շուրջ մեկ ամբողջական պտույտ է կատարում 1636,99 երկրային օրվա ընթացքում, իր ուղեծրով շարժվելով միջինում 0,219916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,17° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միատուն բույսեր
Տես նաև
Կատեգորիա:Բույսերի մորֆոլոգիա Կատեգորիա:Բույսի բազմացում
Մանկության օրեր
Բանաստեղծության նկարագիրը
Այս բանաստեղծը հետադարձ ակնարկով քննում է իր կյանքը, սկսած մանկությունից։ «Կյանքի խորհուրդ»-ին սահմանումը կատարվում է հեղափոխական խորը նվիրումով, նաև մտավորական ուժգին թափով ու հստակությամբ, որոնք հատուկ էին Նալբանդյանի անհատականությանը։
== Մանկության Օրեր == Մանկությա՜ն օրեր, երազի նման
Անցաք գնացիք, այլ չեք դառնալու․
Ո՜հ դուք երջանիկ, ո՜հ անհոգ օրեր․
Ընդունակ միայն ուրախացնելու։
Յուր ծանր հայացքով աշխարհի վերա,
Ամեն բան ընկավ մտածության տակ,
Րոպե չմնաց ազատ կամ ունայն։
Գիտակցությունը հաջորդեց սորան․
Ազգի վիճակը ծանրացավ սրտիս․․․
Ապոլլոն տվեց ինձ յուր քնարը․
Որպես փարատիչ տրտում ցավերիս։
Ավա՜ղ․ այդ քնարը իմ ձեռքում հնչեց
Նույնպես լալագին, նույնպես վշտահար,
Ինչպես իմ սիրտն էր, իմ զգացմունքը․
Ուրախացուցիչ չգտա մի լար։
Ես այն ժամանակ միայն զգացի,
Որ այդ ցավերից ազատվելու չեմ,
Օտարների ձեռք, անխոս, տխրադեմ։
Մանկությա՜ն օրեր, ինչո՛ւ այդպես շուտ
Թռաք գնացիք, անդարձ հավիտյան․
Ես այն ժամանակ անհոգ ու ազատ
Կարծում էի ինձ աշխարհի իշխան։
Գերության շղթան ինձ զգալի չէր,
Եվ ոչ բռնության անգութ ճանկերը․
Ձեզանից հետո ծանրացան նոքա,
Ո՛հ, անիծում եմ ես այս օրերը։
Լո՛ւռ կաց, դու քնար, այլ մի՛ հնչեր ինձ,
Ապոլլոն, հե՛տ առ դարձյալ դու նորան,
Տո՛ւր մի այլ մարդու, որ ընդունակ է
Զոհ բերել կյանքը սիրած աղջկան։
Ես պիտի դուրս գամ դեպ հրապարակ
Ես պիտի գոչեմ, պիտի բողոքեմ,
Խավարի ընդդեմ պատերազմելով։
Ներկա օրերում այլ ի՛նչ սև քնար,
Սուր է հարկավոր կտրճի ձեռքին․
Թո՛ղ պատգամախոսը, հնացած Դելֆի,
Յուր եռոտանու վերա փրփրի․
Ամբոխը խաբել ճգնի աշխատի։
Թո՛ղ նա թարգմանե զրպարտությունը,
Թո՛ղ մխիթարվի ծովի ափերում,
Միայն այս խոսքս ունինք բերանում։
«Ո՛վ հայր, ո՛վ դու հայր, որ երկնքումն ես,
Խնայիր թշվառ մեր անտեր ազգին․
Մի՛ տար զոհ գնալ թշնամիների»․
Նա այլ չէ լսում դելֆյան հարցուկին։
Վերլուծություն
Բանաստեղծության սկզբում հեղինակը հիշում է իր մանկության օրերը, որոնք այն երջանիկ ու անհոգ օրերն էին, որ անցան-գնացին, և որոնք միայն ուրախացնելու էին ընդունակ։ Այդ օրերից հետո արդեն եկավ գիտակցությունը և հեղինակը սկսեց ծանր հայացքով նայել աշխարհին, և ամեն ինչ սկսեց ավելի խորը մտածել ու ազատ րոպե նրան չմնաց։ Գիտակցության գիտակցմանը հաջորդեց ազգի վիճակի մասին մտահոգությունը։ Հեղինակը սկսեց մեղադրել Ապոլոնին՝ իրեն փարատիչ քնարը տալու համար։ Եվ այդ փարատիչ քնարը հեղինակի ձեռքում հնչեց լալագին և վշտահար, ինչպես սիրտն էր զգում և այդ երգի մեջ ոչ մի ուրախ լար հեղինակը չգտավ։ Այդ ժամանակ նա արդեն զգաց, որ չի կարող ազատվել ցավերից, այնքան ժամանակ, մինչև իր ազգը ստրուկ է և օտարների իշխանության տակ է։ Հետո կրկին հիշում է թե մանկության օրերը,  ինչ շուտ անցան ու գնացին, երբ այն ժամանակ մտածում էր, թե նա աշխարհի իշխանն է՝ տերը։ Մանկությունից հետո, կրկին նշում է, որ գերության (մտքի) շղթաները արդեն ծանրացել են իր վրա և անիծում է այդ օրերը։ Քնարին կրկին ասում է, որ լուռ մնա, չհնչի, իսկ Ապոլոնին ասում է, որ հետ վերցնի նրան և տա ուրիշ մարդու, ով ունի դրա կարիքը։ Ասում է, որ նա պետք է հրապարակ դուրս գա առանց քնարի ու առանց քնքուշ բառերի։ Պիտի գոչի, բողոքի բոլորի դիմաց։ Հետո ասում է, թող որ Դելփի պատգամախոսը թարգմանի զրպարտությունը, մխիթարվի ծովի ափերում, բայց ինքը՝ հեղինակը, միայն ազատություն պետք է թարգմանի։ Վերջին քառատողում Նալբանդյանը դիմում է Աստծոն․ «Ո՛վ հայր, ո՛վ դու հայր, որ երկնքումն ես,
Խնայիր թշվառ մեր անտեր ազգին․
Մի՛ տար զոհ գնալ թշնամիների»․
Նա այլ չէ լսում դելֆյան հարցուկին։
Ծանոթագրություններ
Կատեգորիա:Միքայել Նալբանդյանի ստեղծագործություններ
Հունդի
Հունդի, ֆինանսական գործիք, որը մշակվել է միջնադարյան Հնդկաստանում՝ առևտրային և վարկային գործառնություններում օգտագործելու համար։ Հնդկաստանի Պահուստային բանկը նկարագրում է հունդին որպես «անվերապահ գրավոր հրաման, որը կատարվել է այն անձի կողմից, որը մյուս անձին հանձնարարում է որոշակի գումար վճարել հրամանում նշված անձին» ։
Պատմություն
Հունդիները շատ երկար պատմություն ունեն Հնդկաստանում։ Գրավոր ապացույցները վկայում են, որ դրանք օգտագործվել են առնվազն տասներկուերորդ դարում ։ Վաճառական Բանարասի Դասը, ով ծնվել է 1586 թվականին, իր հորից ստացել է 200 ռուփիի հունդի՝ առևտուր սկսելու համար գումար ձեռք բերելու նպատակով ։
Գաղութային դարաշրջանում Բրիտանական կառավարությունը հունդիի համակարգը դիտում էր որպես տեղական, բայց ոչ ոչ ֆորմալ ֆինանսական միջոց։ Նրանք դեմ էին, քանի որ հունդին կազմում էր հնդկական տնտեսության կարևոր մասը, և նրանք ցանկանում էին հարկել համակարգում տեղի ունեցող գործարքները ։ Հունդիի պաշտոնական ձևաթղթերը թողարկվեցին, ներառյալ բրիտանական միապետերի, այդ թվում՝ թագուհի Վիկտորիայի պատկերով փոստային նամականիշները, և առևտրականների միջև վեճերը հաճախ փոխանցվում էին դատական համակարգին ։
Տեսակները
Կան ևս մի քանի տեսակներ ՝Nam-jog hundi, Dhani-jog hundi, Jawabee hundi, Jokhami hundi, Firman-jog hundi և այլն։.
Արտաքին հղումներ
Կատեգորիա:Իրավաբանական փաստաթղթեր Կատեգորիա:Բանկային գործ Կատեգորիա:Տնտեսություններ Կատեգորիա:Պատմություն Կատեգորիա:Հնդկաստանի տնտեսություն Կատեգորիա:Անկանխիկ հաշվարկներ Կատեգորիա:Բրիտանական Հնդկաստան Կատեգորիա:Դրամական միավորներ
Բրու Անգուա
Բրու Բենջամեն Անգուա (Brou Benjamin Angoua, ), իվուարցի ֆուտբոլիստ, «Գենգամ»-ի և Կոտ դ'Իվուարի ազգային հավաքականի պաշտպան։
Ակումբային
Անգուան ծնվել է Անյամայում, Աբիջանի արվարձանում։ 2000 թվականից մինչև 2004 թվականը խաղացել է «Թոումոդի» ակումբի երիտասարդական թիմում։ Պրոֆեսիոնալ մակարդակով սկսել է հանդես գալ «Աֆրիկա Սպորտս»-ում։ Երկու մրցաշրջանի ընթացքում խաղացել է 41 մրցախաղեր, որից հետո տեղափոխվել է Եվրոպա՝ ոչ այնքան հայտնի հունգարաական «Գոնվեդ»։
Հունգարիայում կոտդիվուարցին անցկացրել է չորս տարի և եղել է հիմնական կազմի խաղացող։ «Գոնվեդ»-ի կազմում Անգուան խաղացել է 79 խաղ։ 2010 թվականի հունվարին Բրուն տեղափոխվել է ֆրանսիական «Վալանսյեն»։ 2014 թվականի ամռանը Անգուան տեղափոխվել է «Գենգամ»՝ ազատ գործակալի իրավունքով։ Նոր ակումբի կազմում առաջին մրցաշրջանի ավարտից հետո մարզիկը նրանց հետ երեք տարով նոր պայմանագիր է կնքել ։
Միջազգային
Անգուան խաղացել է Կոտ դ'Իվուարի՝ տարբեր տարիքային հավաքականներում, ներառյալ օլիմպիական թիմում, որի կազմում նա հանդես է եկել Պեկինի Օլիմպիադայի ժամանակ։
2009 թվականից նա ազգային հավաքականի խաղացող է։ Հանդես է եկել Աֆրիկյան ժողովուրդների Գավաթ-2010-ում։ Ներառնվել է 2010 թվականի Աշխարհի Առաջնության հայտում։
Արտաքին հղումներ
Կատեգորիա:Կոտ դ'Իվուարցի ֆուտբոլիստներ‎ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի պաշտպաններ
Կրախալիխա
Կրախալիխա (Крахалиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բելայա գետի աջ ափով՝ 121 կմ հեռավորության վրա։ Գետի երկարությունը 13 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բավարի
Բավարի (ბავარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 1240 մետր բարձրության վրա։ Շրջկենտրոն Լենտեխիից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լենտեխի շրջան
Ռուուսմյաե
Ռուուսմյաե (Ruusmäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 166 մարդ։
Երկնային երաժշտություն
Երկնային երաժշտություն (լատ.՝ Musica universalis), աշխարհի կամ տիեզերքի ներդաշնակություն, հնագույն փիլիսոփայական հասկացություն, որը երկնային մարմինների՝ Արեգակի, Լուսնի և մոլորակների շարժումը դիտարկում է որպես երաժշտության (կամ որ լատիներեն բառն է՝ musica) տեսակ։ Այս երաժշտությունը սովորաբար լսելի չի համարվել, այլ ներկայացվել է որպես ներդաշնակ, մաթեմատիկական կամ կրոնական հասկացություն։ Երկնային երաժշտության գաղափարը շատ երկար ժամանակ՝ մինչև Վերածնունդը ընդունվել է տարբեր փիլիսոփաների կողմից, ազդելով շատ դպրոցների, այդ թվում՝ հումանիստների վրա։ Հետագայում գիտական հետազոտությունները բացահայտեցին ուղեծրային որոշակի համաչափություն, որն անվանվեց ուղեծրային ռեզոնանս։
Պատմություն
Երկնային երաժշտությունը հետևում է մետաֆիզիկական այն սկզբունքին, թե՝ մաթեմատիկական հարաբերություններն արտահայտվում են էներգիայի որակի կամ «տոնայնության» փոփոխությամբ, որն արտահայտվում է թվերի, հրեշտակների, ձևի և ձայնի փոփոխություններով։ Այս բոլորը կապված են համաչափության ընդհանուր մի կաղապարով։ Պյութագորասն առաջինն էր, որը ցույց տվեց, որ ձայնի տոնայնությունը կապված է այն առաջացնող լարի երկարությունից իսկ ներդաշնակ ձայնային հաճախությունները կապված են թվային հարաբերություններից ։ Իր երկնային երաժշտությանը վերաբերվող տեսության մեջ Պյութագորասը ենթադրում է, որ Արեգակը, Լուսինը և մնացած մոլորակները, բոլորն արձակում են իրենց բնորոշ ձայնը (ուղեծրային ռեզոնանս), որն ուղղակիորեն կապված է այդ մարմինների պտույտի հետ ։ Նա նաև ենթադրել է, որ Երկրի վրա կյանքի որակը անմիջականորեն կախված է տիեզերական մարմինների արձակած ձայնի հետ, որը սակայն մարդու ականջի համար անլսելի է ։ Վերջապես, Պյութագորասը աստղագիտությունը և երաժշտությունը համարում է «երկվորյակ» գիտություններ, որտեղ աստղագիտությունը նկարագրում է տեսողական ճանաչումը, երաժշտությունը՝ լսողականը, բայց երկուսի համար էլ անհրաժեշտ է թվային համաչափությունների իմացություն ։
Ծանոթագրություններ
Կատեգորիա:Հին Հունաստանի փիլիսոփայություն Կատեգորիա:Հին Հռոմի փիլիսոփայություն Կատեգորիա:Միջնադարյան փիլիսոփայություն Կատեգորիա:Երաժշտության տեսություն Կատեգորիա:Երաժշտական էսթետիկա Կատեգորիա:Աստղագուշակության պատմություն
Տրոս
Տրոս (Trausse), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 511 մարդ, բնակչության խտությունը` 47.76 մարդ/կմ²։ Բնակավայրը զբաղեցնում է 10.70 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 21 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 285 աշխատունակ (15-64 տարեկան) բնակիչ, որոնցից ակտիվ էին 193-ը, իսկ ոչ ակտիվները` 92։ Ակտիվության ցուցանիշը կազմում է 67,7 %։ 193 աշխատունակ մարդկանցից աշխատել է 156 անձ (88 տղամարդ և 68 կին)։ Գործազուրկ են եղել 37 անձ (15 տղամարդ և 22 կին)։ 92 անաշխատունակներից 17-ը եղել են աշակերտներ կամ ուսանողներ, 39-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Միացյալ էներգահամակարգ
էներգահամակարգերի միավորումը կարող է նպաստել էլեկտրամատակարարման հուսալիության բարձրացմանը (միավորման մեջ մտնող էներգահամակարգերի փոխօգնության շնորհիվ) և էներգետիկական բեռնվածքների անհավասարաչափության նվազմանը։ Միացյալ էներգահամակարգերի միշև բարձր լարման էլեկտրահաղորդման գծերի անցկացման միջոցով ստեղծվում է միասնական էներգահամակարգ։
Կատեգորիա:Էներգետիկա
Վնասարարություն (ԽՍՀՄ)
Վնասարարություն (вредительство), ստալինյան դարաշրջանում ԽՍՀՄ քրեական օրենսգրքում նախատեսված հանցագործության ձև։
Վնասարարությունը նկարագրվում էր որպես «Խորհրդային պետությունը թուլացնելու նպատակով արդյունաբերության, տրանսպորտի, գյուղատնտեսության, դրամական համակարգի, առևտրի կամ ժողտնտեսության այլ ճյուղերի, ինչպես և պետական մարմինների կամ հասարակական կազմակերպությունների քայքայմանն ուղղված առանձնապես վտանգավոր պետական հանցագործություն, որը կատարվել է պետական կամ հասարակական հիմնարկները, ձեռնարկությունները, կազմակերպություններն օգտագործելու կամ դրանց բնականոն աշխատանքը խոչընդոտելու միջոցով»։
Վնասարարության մեջ մեղադրվողները կարող էին լինել ԽՍՀՄ քաղաքացիները, օտարերկրացիները և քաղաքացիություն չունեցող անձինք։ Վնասարարության համար նախատեսվում էր ազատազրկում 8—15 տարի ժամկետով՝ գույքի բռնագրավմամբ և աքսորով՝ 2—5 տարի ժամկետով կամ առանց աքսորի (ՀԽՍՀ քրեական օրենսգիրք, հոդված 64)։
Ալեքսանդր Սոլժենիցինն իր «Գուլագ արշիպելագ» գրքում պատմում էր ինժեներ Նիկոլայ ֆոն Մեքի մասին, ով ընդամենն առաջարկել էր բեռնատար գնացքներում միջինից ծանր բեռներ տեղադրել, ինչի համար էլ վնասարարության մեղադրանքով դատապարտվել և ուղարկվել էր ուղղիչ աշխատանքային գաղութ։ Ֆոն Մեքի ենթադրյալ հանցագործությունն այն էր, որ ցանկացել էր գերծանրաբեռնել գնացքները, որպեսզի ռելսերն ավելի արագ մաշվեն ։
Ծանոթագրություններ
Կատեգորիա:Հանցագործություններ Կատեգորիա:Խորհրդային դարձվածքներ
Ռեակտ Նեյթիվ
Ռեակտ Նեյթիվ (անգլ․՝ React Native), բաց կոդով միջպլատֆորմային ծրագրային ապահովում՝ JavaScript-ում և TypeScript-ում բջջային և համակարգչային ծրագրեր մշակելու համար, որը ստեղծվել է Facebook, Inc-ի կողմից։ React Native-ը թույլ է տալիս ծրագրավորողներին օգտագործել React գրադարանի հնարավորությունները բրաուզերից դուրս՝  համակարգի API հարթակին լիարժեք մուտք ունեցող ծրագրեր գրելիս։
Պատմություն
2012 թ.-ին Մարկ Ցուկերբերգն ասել է․ “Ամենամեծ սխալը, որը մենք թույլ ենք տվել՝ որպես ընկերություն, HTML-ի վրա չափազանց մեծ խաղադրույք կատարելն էր՝ native-ի փոխարեն”։ Օգտագործելով HTML5-ը Facebook-ի բջջային տարբերակի համար՝ այն դարձել էր անկայուն ծրագիր, որը դանդաղ էր աշխատում տվյալների հետ։ Ուստի Մարկ Ցուկերբերգը խոսք տվեց, որ շուտով Facebook-ը կտրամադրի բարելավված բջջային հնարավորություններ։
Facebook-ի աշխատակիցներից մեկը՝ Ջորդան Ուոլքը (անգլ․՝ Jordan Walke), գտավ iOS համակարգի համար ֆոնային JavaScript-ի կատարման հոսքից UI տարրեր ստեղծելու միջոց, որոնք դարձան React web framework-ի հիմքը։
Ամիսներ շարունակ ծրագրավորումից հետո՝ 2015թ․-ին Facebook-ը ներկայացրեց React JavaScript Configuration-ի առաջին տարբերակը։ Իր խոսքումՔրիստոդեր Չեդոն (անգլ․՝ Christopher Chedeau) բացատրեց, որ Facebook-ը արդեն իսկ օգտագործում էր React Native-ը արտադրության մեջ՝ իրենց Group App-ի և Ads Manager App-ի համար։
Գործառություն
React Native-ը աշխատում է մի շարք համակարգերում, որոնց թվում են՝ Android, Android TV , iOS, macOS , Apple tvOS, Web , Windows և UWP։ Այն նաև օգտագործվում է վիրտուալ իրականության ծրագրեր գրելու համար՝ Oculus-ում։